ToekomsVenster: Genade in ’n tyd van afsondering(Foto: Kirill Pershin/Unsplash.) Gedurende die week luister ek na ŉ insetsel op die radio waar gepraat word oor (wat anders) die korona-virus (Covid-19) en die enorme impak wat dit op die wêreld het. Die gas in die ateljee vertel dat daar 7,8 miljard mense op aarde is en dat bykans almal deur hierdie bedreiging geraak word. Die maatreëls wat in plek geplaas word om die verspreiding daarvan te keer is ongekend in menseheugenis. Internasionale netwerke en kommunikasie maak dit uiteraard moontlik om meer gekoördineerd op te tree. Vorige groot epidemies het verwoesting gesaai en honderde duisende, ja selfs miljoene mense graf toe gestuur. Tog, selfs te midde van ons tegnologiese vordering staan ŉ land soos Italië totaal verleë voor die impak van hierdie siekte. Ai, mag die Here genade bewys. Meer as sewe en ŉ half miljard mense, beelddraers van die lewende God, wat so weerloos voor dié aanslag staan. Waarom baklei ons dan nog so baie? Wie weet, dalk sal die aarde anders daaruitsien na Covid-19? Mag ons net nie weer sou ellendig gou vergeet nie.